Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 11. számú melléklet a 44/2003. (IV. 26.) FVM rendelethez
Paragraph Index: 2003

5. A mintavételre, a minták elkészítésére és csomagolására vonatkozó elõírások 5.1. A mintákat a lehetõ leggyorsabban kell venni és elkészíteni, mindvégig ügyelve a szükséges óvintézkedések betartására, amelyek biztosítják azt, hogy a termék eredeti tulajdonsága ne változzon meg, illetve ne szennyezõdjön. A mintákkal közvetlenül érintkezõ eszközöknek, felületeknek és tárolóedényeknek, tasakoknak tisztáknak és szárazaknak kell lenniük. 5.2. Elemi minták megvétele Az elemi minták megvétele elõtt elõvizsgálatot kell tartani, mely során – a kazlat vagy más tárolási egységet megszemléléssel és a kazalkönyv alapján azonosítani kell, – helyszíni érzékszervi vizsgálattal meg kell állapítani a tétel egyöntetûségét, – becsléssel meg kell állapítani a tétel tömegét, – fel kell jegyezni a tétel állapotát, és a mintavételt befolyásoló tényezõket – széna- és szalmafélék, valamint préselt takarmányok esetében meg kell állapítani a bálázás minõségét is a bálák külsõ megszemlézésével; így határozzuk meg a bálák méreteit, tömegét, a széthullott, szétesett bálák arányát. A kijelölt mintavételi tételbõl véletlenszerûen, megközelítõen egyforma nagyságú elemi mintákat kell venni. A mintavételi tételt egyenlõ részekre kell felosztani, és ezekbõl elemi minták számáról rendelkezõ 4.2. pontban meghatározott részt véletlenszerûen, a tétel minden rétegét képviselve ki kell választani, és mindegyikbõl mintát kell venni. A kazalban vagy egyéb tárolóegységben lévõ takarmányt több tételre kell bontani, ha széna-, szalmafélék esetében az 50 tonnát, silózott takarmányok esetében az 500 tonnát meghaladja, vagy ha nem egyöntetû a minõsége. 5.3. Átlagolt minták elkészítése Az elemi mintákat az átlagolt minta készítéséhez egyesíteni, majd összekeverni úgy kell, hogy homogenizált mintát kapjunk. Ügyelni kell arra, hogy minden egyes átlagolt minta eredete azonosíthatóan dokumentálva legyen. 5.4. Vizsgálati minták elkészítése A vizsgálati mintát a lehetõ legrövidebb idõn belül kell elkészíteni. A homogenizált átlagolt mintát a végsõ ún. vizsgálati minta elõírt tömegére kell csökkenteni. Minden átlagolt mintából legalább három vizsgálati mintát kell készíteni. A mintákat a célnak megfelelõ külön mintatárolóba, edénybe, tasakba, zacskóba, majd, ha szükséges ezeket (pl. silózott takarmány) hûtõtáskába kell helyezni. A silózott takarmányokból vett mintát még a mintavétel napján hûtõtáskában tárolva kell a laboratóriumba eljuttatni. Minden szükséges óvintézkedést meg kell tenni annak érdekében, hogy a szállítás vagy tárolás során elõforduló esetleges károsodások, illetve a minta szennyezõdése vagy meghamisítása elkerülhetõ legyen. 5.5. Vizsgálati minták lezárása, csomagolása A mintákat tartalmazó tároló edényeket, tasakokat, zacskókat, és az azokat tartalmazó csomagokat, le kell bélyegezni, és címkével kell ellátni – a bélyegzõ lenyomatának le kell fednie a teljes címkét – oly módon, hogy a bélyegzõlenyomat felsértése nélkül ne lehessen kinyitni a csomagokat, illetve a vizsgálati mintákat tartalmazó göngyölegeket. 5.6. Vizsgálati minták megjelölése Az 5.5. pont szerint lezárt vizsgálati mintát – a mintavételi jegyzõkönyv adatainak megfelelõen – következõ adatokat kell feltüntetni: – a takarmány megnevezése, – a vele azonos takarmányból való megkülönböztetõ jelzés, – a mintavétel helye, kelte, – a tétel tömege.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes